Regler for Øvekonkurransen: [image: A group of children playing a musical instrument

AI-generated content may be incorrect.]
Hvilket instrument teller?
Det er kun øving på korpsinstrumentet som teller i øvekonkurransen. Unntak gjelder hvis man er syk, har såre lepper, er på reise eller lignende god grunn. Da aksepteres alternativ øvelse f.eks på munnstykke, piano eller at man øver på noteteori. Dersom man spiller flere enn ett instrument i korpset, avtales det med dirigenten i hvilken grad annet enn hovedinstrumentet teller. 

Hvilken type øving teller?
Det er kun egenøving som teller og øvingen må vare i minst 10 minutter. Øv gjerne sammen med andre, men følgende teller ikke: Korpsøvelsene, spilletimer med spillelærer, øvelser i andre korps, ensembler osv. Hvis du bruker stoppeklokke for å telle antall minutter, må du stanse klokken dersom du tar en lengre pause i spillingen. Mindre pauser, for eksempel for finne frem en ny note eller lignende er selvsagt OK, men i spisepause eller mobilpauser stoppes klokken.

Må jeg øve på Rykkinn og Gullhaugs korpsnoter (RGS-korpsnoter) for at det skal telle?
Minst én av notene man øver på må være en RGS-korpsnote. Dirigenten kan bestemme fra uke til uke hvilken note dette skal være. Så lenge dere har med ukas RGS-korpsnote hver dag dere øver, kan dere også telle alle minuttene der dere øver på feks skalaer, alle typer noter (inkludert øving på noter fra spillelærer, ABUK osv). 

Hva kan vi vinne?
Øveskjemaet: 
[image: ] [image: A basket full of toys

AI-generated content may be incorrect.][image: A candy in a wrapper

AI-generated content may be incorrect.]Du må fylle ut minst 5 ruter i skjemaet innen fristen for å kvalifisere for en premie. Da får du en liten premie. 
Klarer du 10 ruter, får du en litt større premie i tillegg. 
Klarer du 15 ruter, kan du velge fra en kurv full av ulike premier (i tillegg til de to premiene for rute 5 og rute 10). 
Konkurransen om å øve flest antall ganger
Den/de musikanten(e) som har øvd flest ganger, og dokumenterer det ved å publisere et bilde på korpsets lukkede Facebook-gruppe hver gang man øver, vinner et gavekort på Funky Frozen Yogurt, Smoothie Xchange el. Hvis man ikke ønsker å publisere bilder på Facebook, kan man sende en melding til Else Toril på mobil 41223955 hver gang man har øvd minst 10 min. 

Konkurransen om å øve i flest minutter
[image: A silver cup with a white background

AI-generated content may be incorrect.]Øvepokalen går til den musikanten som har øvd i flest minutter i løpet av hele konkurranseperioden. Dersom alle i korpset til sammen klarer å øve i minst 10.000 minutter i løpet av hele perioden, fyrer vi opp popkornmaskinen på øvelsen 3. desember, sånn at det blir popkorn på hele korpset. 

